Putin kritikuje Vašington
Ruski premijer rekao je da je komentar državne sekretarke da su izbori bili nepravedni dao signal njegovim izbornim protivnicima
", rekao je Putin. Klinton je na konferenciji za novinare u Briselu odgovorila na današnji komentar ruskog premijera izrazivši, kako je rekla „osnovanu“ zabrinutost zbog načina na koji su sprovedeni parlamentarni izbori u Rusiji. Opozioni lideri već tri dana nadgledaju proteste zbog izbora. Medjunarodni posmatrači navode da je glasanje u nedelju bilo propraćeno tvrdnjama o brojnim neregularnostima. Bivši sovjetski lider Mihail Gorbačov apelovao je da se ponište ruski parlamentarni izbori i da se održe novi, istakavši da rezultati ne odražavaju volju naroda i da vlasti moraju da priznaju lažiranje i izbornu prevaru. Oko pedeset hiljada pripadnika policije i snaga ministarstva unutrašnjih poslova patrolirali su juče ulicama Moskve, gde je uhapšeno oko 50 opozicionih demonstranata. Zvaničnici snaga bezbednosti su saopštili da je u Moskvi prethodne noći uhapšeno 550 judi. U narednih deset dana opozicija planira da održi još četiri protesta u Moskvi. Prve demonstracije zakazane su za subotu ispred Kremlja. Vlasti su dale dozvolu za skup od 300 ljudi, dok je preko Fejsbuka i ruskih internetskih društvenih sajtova učešće najavilo 23.000 ljudi.